Ամերիկյան սարսափ պատմություն․ Ռոանոկ

**«Ամերիկյան սարսափ պատմություն։ Ռոանոկ»** (), ամերիկյան FX հեռուստաալիքի «Ամերիկյան սարսափ պատմություն» հեռուստասերիալի վեցերորդ եթերաշրջանը։ Եթերաշրջանի պրեմիերան կայացել է 2016 թվականի սեպտեմբերի 14-ին, և «Ռոանոկը» դարձել է առաջինը հեռուստասերիալի պատմության մեջ, որ ներկայացվել է մեկ ամիս առաջ։ Եզրափակիչ սերիան ցուցադրվել է 2016 թվականի նոյեմբերի 16-ին։

Պրեմիերայից առաջ հեռուստասերիալի ստեղծողներից մեկը՝ Ռայան Մերֆին, հայտնել է, որ վեցերորդ եթերաշրջանը կլինի «ավելի անհնազանդ» և «մռայլ»՝ համեմատած նախորդ եթերաշրջանի՝ «Հյուրանոցի» հետ։ Սյուժեի և դերասանական կազմի մանրամասները գաղտնի են պահվել մինչ եթերաշրջանի առաջին սերիայի ցուցադրումը։

## Բնութագիր
Ներկայացվել է որպես գերբնական վավերագրական հեռուստասերիալ՝ «Իմ մղձավանջը Ռոանոկում» անվանումով։ Ամուսնական զույգի պատմություն է, որոնց մտածմունքները ցուցադրվում են դերասանների միջոցով։ Շելբի և Մեթ Միլերները Լոս Անջելեսից (Կալիֆոռնիա) տեղափոխվում են նոր տուն, որը գտնվում է Հյուսիսային Կարոլինայում՝ փողոցում Մեթի դեմ կատարված դաժան հարձակումից հետո։ Մեթը տեղափոխվում է հիվանդանոց, և այդ իրավիճակը Շելբիի մոտ առաջացնում է վիժում։ Այն պահից, երբ զույգը տեղափոխվում է նոր տուն, տարօրինակ և գերբնական դեպքերը սկսում են հետապնդել նրանց։

## Դերերում
***'

=== Հիմնական ===



* [[Քեթի Բեյթս]] – ''Ագնես Մերի Ուինսթեդ''
** ''Թոմասին Ուայթ / մսագործ '' ''My Roanoke Nightmare'' վավերագրական ֆիլմում
* [[Սառա Փոլսոն]] – ''Օդրի Թինդալ'' և ''[[Ամերիկյան սարսափ պատմություն։ Հոգեբուժարան|Լանա Ուինթերս]]''
** ''Շելբի Միլեր'' ''My Roanoke Nightmare''-ում
* [[Կուբա Գուդինգ կրտսեր]] – ''Դոմինիկ Բենքս''
** ''Մեթ Միլեր'' ''My Roanoke Nightmare''
* [[Լիլի Ռեյբ]] – ''Շելբի Միլլեր''
* [[Անդրե Հոլանդ]] – ''Մեթ Միլլոր''
* [[Դենիս Օ'Հեր]] – ''Ուիլյամ Վան Հենդերսոն''
** ''Բժիշկ Էլիաս Կանինգհեմ'' ''My Roanoke Nightmare''-ում 
* [[Ուես Բենթլի]] – ''Դիլան''
** ''Էմբրոուզ Ուայթ'' ''My Roanoke Nightmare''-ում 
* [[Էվան Փիթերս]] – Ռորի Մոնահան
** ''Էդվարդ Ֆիլիպ Մոտ'' ''My Roanoke Nightmare''-ում 
* [[Շայեն Ջեքսոն]] – ''Սիդնի Աարոն Ջեյմս''
* [[Անջելա Բասեթ]] – ''Մոնե Թումուսիմե''
** ''Լի Հարիս'' ''My Roanoke Nightmare''-ում

=== Հատուկ հրավիրված դերասաններ ===
* [[Լեդի Գագա]] – ''Սկատա''
* [[Ֆրենսիս Քոնրոյ]] – ''մայր Պոլկ''
* [[Ֆին Ուիթրոկ]] – ''Ջեթեր Պոլկ''
* Թրիքսի Մաթել – ''իր դերում''

=== Երկրորդական կազմ ===
* [[Ադինա Փորթեր]] – ''Լի Հարիս''
* Լեսլի Ջորդան – ''Էշլի Գիբերտ''
** ''Կրիկետ Մարլոու'' ''My Roanoke Nightmare''-ում
* Սանիա Սիդնի  – ''Ֆլորա Հարիս''
* Չարլզ Մալիկ Ուիթֆիլդ – ''Մեյսոն Հարիս''
* Քոլբի Ֆրենչ – ''ոստիկան''
* Մայա Ռոուզ Բերկո – ''բժշկուհի Միրանդա Ջեյն''
* Կրիստեն Ռեյքս – ''բուժքույր Բրիջետ Ջեյն''
* Գրեյդի Լի Ռեչմոնդ – ''Իշմաիլ Պոլկ''
* [[Չեզ Բոնո]] – ''Բրայան Ուելս''
** ''Լոթ Պոլկ'' ''My Roanoke Nightmare''-ում
* Օրսոն Չապլին – ''Կայեն Պոլկ''
* Էսթել հերմանսեն – ''Պրիսցիլա''
* Բիլի Սնոու – ''Ռեթ Սնոու''

=== Հրավիրված դերասաններ ===
* [[Տաիսսա Ֆարմիգա]] – ''Սոֆի Գրին''
* Դորիս Քյորնդ Գուդվին – ''ինքն իր դերում''
* Հենդերսոն Ուայդ – ''Գինես''
* Շենոն Լյուսիո – ''Դիանա Քրոս''
* [[Ռոբին Վայգերտ]] – ''մայրիկ Փոլք''
* [[Ջեյքոբ Արտիստ]] – ''Թոդ Ալլան Քոնորս''
* Ջոն Բաս – ''Մայլո''
* [[Էմմա Բելլ]] – ''Թրեյսի Լոգան''
* Ջեյմս Մորոսինի – ''Բոբ Քիննաման''
* Ֆրեդերիկ Քյոլեր – ''Լոթ Փոլք''
<small>Այս դերասանները կատարում են իրենց կերպարների դերերը վավերագրական ''My Roanoke Nightmare'' ֆիլմում։</small>

== Էպիզոդներ ==
***'


## Ստեղծման պատմություն
### Մշակում
2015 թվականի նոյեմբերի 10-ին FX հեռուստաալիքը ավելացրել է վեցերորդ եթերաշրջանը, որի պրեմիերան կայացել է 2016 թվականի սեպտեմբերի 14-ին։ 2015 թվականի օգոստոսին հեռուստասերիալի ստեղծողներից մեկը՝ Ռայան Մերֆին, վեցերորդ եթերաշրջանի մասին ասել է, թե «Այն կլինի ավելի մռայլ, բայց պակաս ճոխ, քան հինգերորդ եթերաշրջանը («Հյուրանոց»)։ Ավելի շատ բռնություն և մթություն»։ 2015 թվականի հոկտեմբերին՝ հինգերորդ եթերաշրջանի հետ ցուցադրվել է նաև տեսանյութ նկարահանումների հրապարակից, որտեղ Մերֆին ասել է, որ վեցերորդ եթերաշրջանի թեման թաքնված է առաջին եթերաշրջանում, նաև մի քանի այլ եթերաշրջաններում, բայց ի սկզբանե պլանավորվել էր այդպես անել յոթերորդ եթերաշրջանում։ 2016 թվականի հունվարի FX հեռուստաընկերության գլխավոր տնօրեն Ջոն Լանդգաֆը նշել է, որ վեցերորդ եթերաշրջանի իրադարձությունները կկատարվեն ներկա ժամանակներում, բայց կցուցադրվի նաև անցյալը։ Նա նաև հաստատել է, որ եթերաշրջանի պրեմիերային էպիզոդը կթողարկվի 2016 թվականի աշնանը։ Հունիսի վերջին հրապարակվել է եթերաշրջանի առաջին պաստառը՝ սև ֆոն, վեց թիվը և միաժամանակ հարցականի նշանը՝ նկարված կարմիր գույնով։ Հուլիսի 6-ին պաշտոնապես հայտարարվել է, որ առաջին էպիզոդի պրեմիերան կկայանա 2016 թվականի սեպտեմբերի 14-ին FX հեռուստաալիքով։

### Քասթինգ
Մերֆին 2015 թվականի հոկտեմբերին հայտնել է, որ խնդրել է դերասանուհի և երգչուհի Լեդի Գագային, ով կատարել էր դեր հինգերորդ եթերաշրջանում, վերադառնալ վեցերորդ եթերաշրջան, բայց չէր սպասում այդքան արագ պատասխանի։ 2016 թվականի մարտի 4-ին Լեդի Գագան հաստատել է իր մասնակցությունը վեցերորդ եթերաշրջանին։ Դերասանուհի Էմմա Ռոբերթսը, ով նկարահանվել է երրորդ՝ «Կախարդների գիշերաժողով» եթերաշրջանում, ասել է, որ ինքը զրուցել է Մերֆիի հետ իր «դիվային» դերի վերաբերյալ գալիք եթերաշրջանում։ 2016 թվականի փետրվարին դերասանուհի Անժելա Բասետը հաստատել է իր մասնակցությունը վեցերորդ եթերաշրջանին «Larry King Now» նախագծին տրված հարցազրույցի ժամանակ։ 2016 թվականի մարտին կայացել է Paley Fest մրցանակաբաշխությունը, որտեղ Մերֆին հրավիրել էր Քեթի Բեյթսին, Դենիս Օ’Հերին, Սառա Փոլսոնին, ֆինն Ուիթրոկին, Շայեն Ջեքսոնին, Ուես Բենթլիին և Մեթ Բոմերին։ Հայտնի է դարձել, որ կինոփառատոնին մասնակցած բոլոր դերասանները վերադառնալու են վեցերորդ եթերաշրջանում։ Մյորֆին նաև ասել է, որ վեցերորդ եթերաշրջանին կմասնակցեն երեխաներ, քանի որ իրեն դուր է եկել նրանց հետ աշխատանքը հինգերորդ եթերաշրջանում, թեև դա եղել է դժվար։ 2016 թվականի մայիսին դերասանուհի Ջեսիկա Լենգը, որ սերիալի առաջին չորս եթերաշրջաներում կատարել էր գլխավոր դերեր, Չառլի Ռոուզին տված հարցազրույցում նշել է, որ չի մասնակցի վեցերորդ և հետագա եթերաշրջաններին՝ ասելով․ «Ես դրան նվիրել եմ չորս տարի, չորս եթերաշրջան։ Ամեն տարի ինձ նվիրել է հիանալի դերեր։ Ամեն ինչ փոխվում էր եթերաշրջանից եթերաշրջան՝ իմ աշխատանքը դարձնելով ավելի հետաքրքիր․․․ բայց ոչ։ Երբեմն դու հասնում ես ինչ-որ բանի ավարտին, և դա պետք է անել բնական ճանապարհով։ 2016 թվականի հունիսին հայտնի է դարձել, որ դերասան Լեսլի Ջորդանը, որ կատարել էր դեր երրորդ՝ «Ամերիկյան սարսափ պատմություն։ Կախարդների գիշերաժողով» եթերաշրջանում, նույնպես կվերադառնա եթերաշրջանին։ Ավելի ուշ՝ նույն ամսում, Բոմերը, Ջեքսոնը և Էվան Փիթերսը պաշտոնապես հաստատել են, որ կմասնակցեն եթերաշրջանին։ Հետագայում հայտնի է դարձել, որ եթերաշրջանին մասնակցելու է  նաև Տաիսսա Ֆարմիգան, ով ավելի վաղ նկարահանվել էր առաջին և երրորդ եթերաշրջաններում։

### Նկարահանումներ
Մարտին հեռուստաալիքը ստացել է մեծ գումար Կալիֆոռնիա նահանգի Լոս Անջելես քաղաքում նկարահանումների համար։ Վեցերորդ եթերաշրջանի նկարահանումները սկսվել են Լոս Անջելեսում 2016 թվականի հունիսին։ Հետագայում հայտարարվել է, որ դերասանուհի Անժելա Բասետը հանդես կգա որպես եթերաշրջանի որևէ էպիզոդի ռեժիսոր։ 2016 թվականի օգոստոսի 1-ին TMZ հեռուստաալիքը լուսանկարներ է հրապարակել վեցերորդ եթերաշրջանի նկարահանման ենթադրյալ վայրից։ Վայրը Կրոատոն կղզում է (Ռոանոկ կղզու մոտ), որտեղ ապրել է նույնանուն հնդկացիական ցեղը, ովքեր անհետ կորել են 1587-1590 թվականներին։ Հետո TMZ-ն հրապարակել է տան լուսանկարները՝ Կալիֆոռնիա նահանգի անտառում։ Կայքի տվյալներով՝ տունը կառուցվել է հատուկ գաղութային ոճով նկարահանումների համար։

## Ծանոթագրություններ

## Արտաքին հղումներ
* Էպիզոդների ցանկը IMDb կայքում
* Էպիզոդների ցանկը  *[[TV.com]]* կայքում

Կատեգորիա:Ամերիկյան սարսափ հեռուստասերիալներ
Կատեգորիա:Ֆիլմեր ինքնասպանության մասին